ANUNȚ

Astăzi, 24.05.2024, Autoritatea Națională de Reglementare pentru Serviciile Comunitare de Utilități Publice, anunță deschiderea procedurii de transparență decizională a procesului de elaborare a proiectului de act normativ: **Contract-cadru de delegare a gestiunii activităților de salubrizare desfășurate pe fluxul deșeurilor municipale.**

Prin Legea nr. 101/2006, republicată, cu modificările şi completările ulterioare s-a stabilit în sfera de competențe a A.N.R.S.C. elaborarea reglementărilor-cadru privind serviciul de salubrizare.

Soluțiile legislative propuse au drept scop reglementarea cadrului juridic unitar necesar aplicării prevederilor din Legea serviciului de salubrizare a localităților nr. 101/2006, republicată, cu modificările și completările ulterioare, cu privire la atribuirea activităților serviciului de salubrizare, prevăzute la art. 2 alin. (3) lit. a) - j) din Legea nr. 101/2006, republicată, cu modificările și completările ulterioare.

Proiectul de act normativ poate fi consultat:

• pe pagina de internet a instituției, la <https://www.anrsc.ro/proiecte-acte-normative>

• la sediul instituției din str. Lucian Blaga nr. 4, Sector 3, București

Proiectul de act normativ poate fi obținut în copie, pe bază de cerere depusă la biroul de relații cu publicul al instituției.

Propuneri, sugestii, opinii cu valoare de recomandare privind proiectul de act normativ supus procedurii de transparență decizională se pot depune până la data de 12.07.2024, astfel:

* în format electronic pe adresa de e-mail: [cabinet@anrsc.ro](mailto:cabinet@anrsc.ro);
* prin poștă, pe adresa str. Lucian Blaga nr. 4, Sector 3, București;
* la sediul instituției, la Registratură, între orele 8.00 – 16.00.

Recomandările transmise vor fi motivate și vor purta mențiunea: „Propuneri privind proiectul de Contract-cadru de delegare a gestiunii activităților de salubrizare desfășurate pe fluxul deșeurilor municipale.“

Nepreluarea recomandărilor formulate și înaintate în scris va fi justificată în scris.

Pentru informații suplimentare, vă stăm la dispoziție la următoarele date de contact: telefon: 021/317.97.51, e-mail: [iulian.bandoiu@anrsc.ro](mailto:iulian.bandoiu@anrsc.ro), persoană de contact: domnul Iulian Băndoiu.